RAM ควัก 241 ลบ. ซื้อหุ้น “รพ.เชียงรายอินเตอร์” 40% ต่อยอดธุรกิจสู่เมืองท่องเที่ยว
RAM ควัก 241 ลบ. ซื้อหุ้น “รพ.เชียงรายอินเตอร์” ถือสัดส่วน 40% หวังขยายธุรกิจสุขภาพสู่เมืองท่องเที่ยว และคาดจะได้รับผลตอบแทนกลับคืนมาในรูปเงินปันผลในอนาคตในอัตราที่น่าพอใจ
RAM ควัก 241 ลบ. ซื้อหุ้น “รพ.เชียงรายอินเตอร์” ถือสัดส่วน 40% หวังขยายธุรกิจสุขภาพสู่เมืองท่องเที่ยว และคาดจะได้รับผลตอบแทนกลับคืนมาในรูปเงินปันผลในอนาคตในอัตราที่น่าพอใจ
7 มิ.ย. 2565

บริษัท โรงพยาบาลรามคำแหง จำกัด (มหาชน) หรือ RAM เปิดเผยว่า ตามมติที่ประชุมคณะกรรมการ ครั้งที่ 013/2565 บริษัทฯ ได้มีมติให้ซื้อหุ้นเพิ่มทุนทุนของ บริษัท วัชรศิริเวช จำกัด (โรงพยาบาลเชียงรายอินเตอร์) จำนวน 2,415,500 หุ้น ในราคาหุ้นละ 100 บาท รวมเป็นเงิน 241,550,000 บาท
โดยบริษัท วัชรศิริเวช จำกัด ได้ทำการเพิ่มทุน จำนวน 4,864,200 หุ้น และขายให้กับ RAM จำนวน 2,415,500 หุ้น  ทั้งนี้ภายหลังการเข้าลงทุน RAM จะถือหุ้นในสัดส่วนร้อยละ 40.26 ของทุนจดทะเบียน
สำหรับการเขาลงทุนในครั้งนี้ RAM มีจุดมุ่งหมายที่จะขยายธุรกิจไปยังต่างจังหวัด ประกอบกับบริษัท วัชรศิริเวช จำกัด ตั้งอยุ่ในทำเลที่ดี ซึ่งจังหวัดเชียงรายเป็นมืองท่องเที่ยวและมีความเจริญของเศรษฐกิจดีทำให้ทางโรงพยาบาลมีความมั่นใจในการลงทุนและคาดว่าจะได้รับผลตอบแทนกลับคืนมาในรูปเงินปันผลในอนาคตในอัตราที่น่าพอใจ